**Nr. 77.938/02.12.2021**

**PROIECT DE HOTĂRÂRE**

**pentru aprobarea modificării și completării Regulamentului privind Programul multianual de interes public ”Dăm valoare rablei tale”, aprobat prin H.C.L. nr. 72/2021****.**

**Consiliul Local al Municipiului Sfântu Gheorghe, în şedinţă ordinară:**

Având în vedere Referatul de aprobare nr. 77.936/02.12.2021 întocmit de Primarul municipiului Sfântu Gheorghe, dl. Antal Árpád-András;

Având în vedere Raportul de specialitate nr. 77.937/02.12.2021 întocmit de Direcția juridică și restituirea proprietăților din cadrul Primăriei Municipiului Sfântu Gheorghe;

În baza prevederilor Legii nr. 104/2011 privind calitatea aerului înconjurător, cu modificările și completările ulterioare;

În baza O.U.G. nr. 195/2005 privind protecția mediului, cu modificările și completările ulterioare;

Având în vedere prevederile Legii nr. 273/2006 privind finanţele publice locale, cu modificările şi completările ulterioare;

Având în vedere parcurgerea procedurii prevăzută de Legea nr. 52/2003 privind transparenţa decizională în administraţia publică;

În conformitate cu prevederile art. 129 alin. (2), lit. b), lit. d), alin. (4), lit. g), alin. (7), lit.i) din O.U.G. nr. 57/2019 privind Codul administrativ, cu modificările şi completările ulterioare;

În temeiul art. 139, alin.(3) și art. 196 alin. (1), lit. a) din O.U.G. nr. 57/2019 privind Codul administrativ, cu modificările şi completările ulterioare;

**HOTĂRĂŞTE**

**ART. 1. –** Se aprobă modificareași completareaRegulamentului privind Programul multianual de interes public „Dăm valoare rablei tale”, aprobat prinH.C.L. nr. 72/2021,după cum urmează:

1. Articolul 4 va avea următorul cuprins:

”Art. 4. - Beneficiarii programului sunt proprietarii de autoturisme uzate, înmatriculate de cel puțin 5 ani în municipiul Sfântu Gheorghe sau moștenitorii acestora, persoane fizice sau juridice cu domiciliul/sediul în municipiul Sfântu Gheorghe.”

1. Articolul 6 va avea următorul cuprins:

”Art. 6. - Pentru a fi inclus în Programul instituit, beneficiarul trebuie să îndeplinească cumulativ următoarele condiţii:

1. să aibă domiciliul stabil/sediul în municipiul Sfântu Gheorghe;
2. să fie proprietarul autoturismului uzat de cel puțin 3 ani;
3. să nu aibă restanțe de plată la bugetul local;
4. să declare pe propria răspundere că nu a obținut și/sau nu a depus pentru autoturismul introdus în acest program acte pentru a obține vouchere în cadrul Programului național de stimulare a înnoirii parcului auto național derulat prin Administrația Fondului pentru Mediu;
5. se angajează ca în următorii 3 ani să nu achiziționeze autoturism mai vechi de 5 ani, în caz contrar va returna Municipiului Sfântu Gheorghe suma de 3000 lei, obținută ca beneficiar al acestui program;
6. autoturismul uzat a fost înmatriculat în municipiul Sfântu Gheorghe de cel puțin 5 ani la momentul înregistrării cererii;
7. autoturismul predat conține cumulativ componentele esențiale (motor, transmisie, tren de rulare, caroserie, șasiu, precum și echipamentele electronice de gestionare a funcțiilor autovehiculului și dispozitivul catalizator, dacă acestea au fost prevăzute din fabricație).”
8. Articolul 7 va avea următorul cuprins:

”Art. 7. - Solicitanții vor aplica la acest program în baza unui dosar care va cuprinde următoarele documente:

a) Cerere, anexă la prezentul Regulament, care conține și o declaraţie pe propria răspundere că solicitantul nu a obținut și/sau nu a depus acte pentru a obține vouchere în cadrul Programului național de stimulare a înnoirii parcului auto național derulat prin Administrația Fondului pentru Mediu;

b) Actul de identitate/Certificatul de înregistrare la Oficiul Registrului Comerțului al proprietarului autoturismului/Certificatul de moștenitor, în copie, semnată ”conform cu originalul” de către solicitant;

c) Actele de proprietate ale autoturismului (cartea de identitate și certificatul de înmatriculare) sau alte documente justificative privind dreptul de proprietate, în copie semnate ”conform cu originalul” de către solicitant;

d) Împuternicire (dacă este cazul).”

1. La articolul 8 se introduce un nou alineat, alineatul (2), care va avea următorul cuprins:

”(2) Documentele transmise electronic se acceptă numai în format PDF, lizibil.”

1. Anexa la Regulament se înlocuiește cu anexa la prezenta hotărâre din care face parte integrantă.

**ART. 2. –** Regulamentul privind Programul multianual de interes public „Dăm valoare rablei tale”, anexă la HCL nr. 72/2021, se înlocuiește cu anexa la prezenta hotărâre din care face parte integrantă.

**ART. 3**. - Cu ducerea la îndeplinire a prevederilor prezentei hotărâri se însărcinează funcţionarul public împuternicit din cadrul Primăriei Municipiului Sfântu Gheorghe desemnat prin dispoziţia Primarului, Direcţia Economică din cadrul Primăriei Municipiului Sfântu Gheorghe şi serviciile publice prevăzute în Regulament.

Sfântu Gheorghe, la 2021

**PREŞEDINTE DE ŞEDINŢĂ**

Nr. 77.937/02.12.2021

**RAPORT DE SPECIALITATE**

**pentru aprobarea modificării și completării Regulamentului privind Programul multianual de interes public ”Dăm valoare rablei tale”, aprobat prin H.C.L. nr. 72/2021**

Având în vedere Referatul de aprobare nr. 77.936/02.12.2021 întocmit de Primarul municipiului Sfântu Gheorghe, dl. Antal Árpád-András,

Ținând cont de prevederile Legii nr. 104/2011 privind calitatea aerului înconjurător, cu modificările și completările ulterioare,

În baza O.U.G. nr. 195/2005 privind protecția mediului, cu modificările și completările ulterioare;

Având în vedere dezvoltarea urbană și tendința de aglomerare a traficului, există o preocupare reală pentru protejarea mediului și creșterea calității aerului înconjurător și astfel a vieții, prin eliminarea factorilor care afectează în mod constant mediul.

Având în vedere prevederile art. 6, alin. (1) și (2) din O.U.G. nr. 195/2005 privind protecția mediului, cu modificările și completările ulterioare, conform cărora ”*Protecţia mediului constituie obligaţia şi responsabilitatea autorităţilor administraţiei publice centrale şi locale, precum şi a tuturor persoanelor fizice şi juridice.* *Autorităţile administraţiei publice centrale şi locale prevăd în bugetele proprii fonduri pentru îndeplinirea obligaţiilor rezultate din implementarea legislaţiei comunitare din domeniul mediului şi pentru programe de protecţie a mediului şi colaborează cu autorităţile publice centrale şi teritoriale pentru protecţia mediului în vederea realizării acestora.”*

Prin această modificare se dorește lărgirea sferei de aplicare a acestei hotărări oferind posibilitatea de a participa la acest Program și persoanelor care dețin autoturisme uzate înmatriculate de cel puțin 5 ani în municipiul Sfântu Gheorghe, la momentul depunerii cererii de înscriere la Program. Totodată, având în vedere că o dată cu soluționarea cererilor a fost întâmpinată situația în care proprietarul autoturismului a decedat și moștenitorul acestuia nu a putut participa la Program, prin această modificare se permite moștenitorilor, în baza Certificatului de moștenitor, să aplice la acest Program.

Pentru o viziune cât mai clară asupra modificărilor, s-a procedat la republicarea Regulamentului în forma actualizată, constituind anexă la hotărâre, înlocuindu-se vechiul Regulament.

Având în vedere prevederile art. 129 alin. (2), lit. b) din O.U.G. nr. 57/2019 privind Codul administrativ, potrivit cărora ”*Consiliul local exercită atribuții privind dezvoltarea economico-socială şi de mediu a comunei, oraşului sau municipiului;*

Totodată, având în vedere că potrivit art. 129 alin.(1) din O.U.G. nr. 57/2019 privind Codul administrativ, Consiliul Local *are iniţiativă şi hotărăşte, în condiţiile legii, în toate problemele de interes local, cu excepţia celor care sunt date prin lege în competenţa altor autorităţi ale administraţiei publice locale sau centrale”;*

Ținând cont de faptul că printre atribuțiile consiliului local prevăzute de Codul administrativ, la art. 129, alin. (7), lit a), c) şi h) se arată că, ”*în vederea exercitării atribuțiilor privind gestionarea serviciilor de interes local, consiliul local asigură, potrivit competențelor sale și în condițiile legii, cadrul necesar pentru furnizarea serviciilor publice de interes local privind protecția și refacerea mediului”*;

Având în vedere că prin HCL nr. 72/2021 a fost inițată o acțiune de responsabilizare în vederea conștientizării importanței mediului în care trăim și aerului pe care îl inspirăm zilnic și acest Program a fost aplicat și derulat cu succes, bucurându-se de o receptivitate ridicată din partea cetățenilor;

Raportat la cele de mai sus, constatăm că nu există nici un impediment din punct de vedere juridic în vederea aprobării Proiectului de hotărâre pentru modificarea și completarea Regulamentului privind Programul multianual de interes public „Dăm valoare rablei tale”, aprobat prinH.C.L. nr. 72/2021.

**DIRECȚIA JURIDICĂ ȘI RESTITUIREA PROPRIETĂȚILOR**

**Consilier juridic**

**NEAMȚU RUXANDRA-GABRIELA**

Nr. 77.936/02.12.2021

**REFERAT DE APROBARE**

**pentru aprobarea modificării și completării Regulamentului privind Programul multianual de interes public ”Dăm valoare rablei tale”, aprobat prin H.C.L. nr. 72/2021.**

Având în vedere dezvoltarea urbană și tendința de aglomerare a traficului, prin HCL nr. 72/2021 a fost instituit Programul multianual de interes public ”Dăm valoare rablei tale”, o preocupare reală pentru protejarea mediului și creșterea calității aerului înconjurător și astfel a vieții, prin eliminarea factorilor care afectează în mod constant mediul.

Acest Program s-a derulat cu succes în scopul îmbunătățirii calității mediului și implicit protejării sănătății locuitorilor orașului prin reducerea emisiilor de gaze de eșapament provenite de la autoturismele vechi, uzate, cu grad ridicat de poluare. Avem îndatorirea de a asigura locuitorilor orașului un mediu de viață sănătos și un aer cât mai curat.

Din multitudinea cererilor depuse și soluționate rezultă implicarea cetățenilor în acest Program, astfel prin această modificare se dorește lărgirea sferei de aplicare a acestei hotărâri oferind posibilitatea de a participa la acest Program și persoanelor care dețin autoturisme uzate înmatriculate de cel puțin 5 ani în municipiul Sfântu Gheorghe, la momentul depunerii cererii de înscriere la Program. Totodată, având în vedere că o dată cu soluționarea cererilor a fost întâmpinată situația în care proprietarul autoturismului a decedat și moștenitorul acestuia nu a putut participa la Program, prin această modificare se permite moștenitorilor, în baza Certificatului de moștenitor, să aplice la acest Program.

Pentru o viziune cât mai clară asupra modificărilor, s-a procedat la republicarea Regulamentului în forma actualizată, constituind anexă la hotărâre, înlocuindu-se vechiul Regulament.

Având în vedere prevederile art. 129 alin. (2), lit. b) din O.U.G. nr. 57/2019 privind Codul administrativ, potrivit cărora ”*Consiliul local exercită atribuții privind dezvoltarea economico-socială şi de mediu a comunei, oraşului sau municipiului;*

Ținând cont de faptul că printre atribuțiile consiliului local prevăzute de Codul administrativ, la art. 129, alin. (7), lit a), c) şi h) se arată că, ”*în vederea exercitării atribuțiilor privind gestionarea serviciilor de interes local, consiliul local asigură, potrivit competențelor sale și în condițiile legii, cadrul necesar pentru furnizarea serviciilor publice de interes local privind protecția și refacerea mediului”*;

Astfel, propun spre aprobare Consiliului Local al Municipiului Sfântu Gheorghe, Proiectul de hotărâre pentru modificarea și completarea Regulamentului privind Programul multianual de interes public „Dăm valoare rablei tale”, aprobat prinH.C.L. nr. 72/2021.

**PRIMAR**

**ANTAL ÁRPÁD-ANDRÁS**